जिसके खिलाफ ये ठान लेते हैं, बस अभियान चलाने लगते हैं, चलाते ही जाते हैं, आंय बांय सांय कुछ भी… बिना दूसरे की सुने. जिंदल ग्रुप से खबर रोकने के मामले में रंगदारी मांगकर तिहाड़ हो आए सुधीर चौधरी ने नवीन जिंदल को जी न्यूज के दुष्प्रचार से बचाने और अपना पक्ष रखने के लिए फोकस न्यूज चैनल खरीदने चलाने पर मजबूर कर दिया तो इन्हीं चौधरी साहब ने पिछले कुछ समय से कुमार विश्वास को निशाने पर ले रखा है. कुमार विश्वास ने सोशल मीडिया की ताकत का जमकर इस्तेमाल करते हुए जी न्यूज और सुधीर चौधरी को इस कदर जवाब दिया कि एलीट लोग यानि पढ़े लिखे लोग अब इस न्यूज चैनल यानि जी न्यूज को देखने से परहेज करने लगे हैं. ज्ञात हो कि कुमार विश्वास की फेसबुक से लेकर ट्विटर और यूट्यूब तक पर कुल मिलाकर करोड़ों की फालोइंग है. साथ ही इनका सोशल मीडिया में जबरदस्त दखल हैं. डा. कुमार विश्वास के चाहने वाले उनके खिलाफ एक शब्द नहीं सुनना चाहते. ऐसे में जी न्यूज ने बर्र के छत्ते में हाथ डाल दिया और खुद अपने पैर पर कुल्हाड़ी मार ली.